Alexander Van der Bellen
Alexander Van der Bellen Res apud Vicidata repertae: Nativitas: 18 Ianuarii 1944; Vindobona Patria: Austria Familia Genitores: Alexander Van der Bellen; Alma Van der Bellen Coniunx: Doris Schmidauer Proles: Nicolai Van der Bellen, Florian Van der Bellen Familia: Van der Bellen family Alexander Van der Bellen (Vindobonae natus die 18 Ianuarii 1944), e familia Russica et Estoniensi ortus, est eruditus et politicus Austriae. Die 23 Maii 2016 praeses Austriae electus est, proximo accedente Norberto Hofer. Alexander Van der Bellen alumnus est universitatis Oenipontanae, ubi breviter professor meruit. Professor deinde anno 1980 apud universitatem Vindobonensem creatus est. Olim sodalis factionis socialis democraticae, anno 1994 conciliarius nationalis factionis viridis electus est. Anno 2016 candidatus ad officium praesidis sine factione se proposuit, sed Viridibus adiuvantibus. Quod suffragium praesidis a summo iudicio irritum declaratum est, die 8 Iulii 2016. Ita neque Van der Bellen neque candidatus factionis contrariae Norbertus Hofer praesidium suscepit. Comitiis die 4 Decembris iterum habitis, Van der Bellen maioritate aucta electus, die 26 Ianuarii 2017 praeses inauguratus est.